tomron87/hebrew-wikipedia-sentences-corpus huggingface dataset:
בין דמויות היסטוריות נוספות שהוזכרו בסדרה אך לא הופיעו ניתן למנות את: פרנקלין דלאנו רוזוולט, וינסטון צ'רצ'יל, יוסיף סטלין, ניקיטה חרושצ'וב, לני ריפנשטאהל, ארווין רומל, יוזף גבלס, ג'ון פיצג'רלד קנדי, ורנר הייזנברג, פריץ יוליוס קון ופידל קסטרו.
האיש האחרון בעולם היא סדרה קומית פוסט-אפוקליפטית בכיכובו של ויל פורטה, אשר גם כתב את הסדרה.
הפרק הראשון עלה לשידור ברשת פוקס ב-1 במרץ 2015. הסדרה בוטלה ב-10 במאי 2018 אחרי 4 עונות שהסתיימו עם קליף האנגר שהותיר את העלילה ללא סיום.
בישראל, משודרת בערוצי הסדרות בלוויין, תחילה ב-yes Drama ולאחר מכן ב-yes Comedy.
בשנת 2020, נראה כי פיל מילר (ויל פורטה) הוא האיש האחרון שנשאר על פני כדור הארץ לאחר שוירוס קטלני התפשט בעולם שנה קודם לכן.
פיל, נע בצפון אמריקה בחיפוש אחר ניצולים.
לאחר מסע ארוך חוזר פיל לעיר הולדתו, טוסון, מתוך אמונה כי הוא האדם האחרון ששרד.
רגע לפני שהוא מנסה להתאבד עקב הבדידות והרצון לאישה, הוא פוגש את קרול (קריסטן שאל), אישה מוזרה מעט ובלתי רגילה.
קרול מתעקשת כי עליהם להתחתן במטרה לאכלס מחדש את כדור הארץ, פיל מסכים ויום לאחר החתונה הוא מגלה כי יש אישה נוספת שניצלה, מליסה, אישה שפיל נמשך אליה מאוד.
בהמשך נפגשים עם ניצולים נוספים, טוד, גייל, אריקה.
לאחר ביטול הסדרה ויל פורטה חשף בפודקאסט את העלילה שתוכננה לעונה הבאה: הקבוצה החדשה של ניצולים מסתוריים שהוצגה בפרק האחרון מורכבת מאנשים שהסתתרו מתחת לפני האדמה כאשר המגפה החלה.
היה איתם מומחה שידע לקבוע מתי יהיה בטוח לצאת מהמחבוא בטענה שהוירוס במצב רדום.
אנשים אלו, שמאמינים שכל בני האדם האחרים מתו, נתקלים בקבוצת הדמויות הראשיות ורואים אותם כאיום בריאותי שיש לכפות עליהם סגר.
לאחר זמן מה נוצר חיבור של ידידות בין שתי הקבוצות שמוביל לשבירת הסגר, דבר שמתגלה כטעות קטלנית מכיוון שהדמויות הראשיות הן אמנם חסינות להשפעות הווירוס אך הן נשאיות שלו.
כל חברי הקבוצה החדשה נדבקים ונפטרים.
ויל פורטה - פיליפ טנדי "פיל" מילר, מאמין כי הוא האיש האחרון בעולם לאחר שווירוס קטלני התפשט בכדור הארץ בשנת 2019. מתגורר בעיר הולדתו טוסון.
מתוך בדידות הוא מדבר עם מספר כדורי ספורט שונים שעליהם צייר פרצופים.
קריסטן שאל - קרול אנדרו פילבשיין, אישה אקסצנטרית מדלאוור.
היא לוחצת על פיל להתחתן איתה כדי שיוכלו להביא ילדים "חוקיים" לעולם.
לאחר תקופה הם מתגרשים ואז מתחתנים בשנית מתוך רצון של שניהם.
לטנדי ולקרול יש תאומות והיא בהריון נוסף.
ג'נוארי ג'ונס - מליסה קרטרס, סוכנת נדל"ן לשעבר שפוגשת את פיל וקרול לאחר שהתנגשו ברכבה.
פיל נמשך אליה והיא מתחילה מערכת יחסים עם טוד לאחר שהצטרף לקבוצה, בהמשך חולה במחלה פסיכולוגית אשר גורמת לה להתנהג מוזר ולא לחוות רגשות, טוד עוזר לה להתרפות ומתחתן איתה, אך היא לא מסכימה ללדת ילדים.
מל רודריגז - טוד, כאשר עושה את דרכו למקסיקו הוא מבחין בזיקוקים שנורו על ידי פיל וכך הוא מוצא את הקבוצה.
האופי האדיב והמתחשב של טוד הופך אותו לאהוד ביותר בקבוצה, למגינת לבו של פיל.
הוא ומליסה מתחילים קשר רומנטי לאחר שנפגשים, ובהמשך מתחיל גם קשר רומנטי עם גייל, בהמשך טנדי נהפך לחברו הטוב.
קלאופטרה קולמן - אריקה, אישה אוסטרלית שפוגשת את גייל לאחר התפרצות הווירוס, הן הופכות חברות למסע, בהמשך היא מפתחת קשר רומנטי עם פיל ולבסוף נכנסת ממנו להיריון ויולדת תינוקת.
בהמשך הסדרה מתחתנת עם גייל ומנסה להיכנס להריון עם טוד.
מרי סטינבורגן - גייל קולסטרמן, שפית ובעלת מסעדה לשעבר מקרוליינה הצפונית.
גייל מציינת כי היה לה בעל וילדים אך לא חשפה מה עלה בגורלם, בהמשך מתחילה קשר רומנטי עם טוד.
בוריס קודג'ו - פיל סטייסי מילר, חבר לשעבר ב מקרוליינה הצפונית.
הוא מגלה את הקבוצה לאחר שמצא את פיל סובל מכוויות שמש ומחוסר הכרה על שלט חוצות, בעונה השנייה מתחיל קשר רומנטי עם אריקה והיא נכנסת להיריון ממנו.
לקראת סוף העונה מת מדלקת בתוספתן.
ג'ייסון סודייקיס - מייק מילר, האיש האחרון בחלל החיצון ומדען אשר שורד במסלול סביב כדור הארץ על גבי תחנת החלל הבינלאומית.
הוא אחיו של פיל טנדי מילר, וגם הוא כמו פיל וכדורי הספורט שלו, מדבר אל תולעים הנמצאות במכלי זכוכית על גבי סיפון תחנת החלל.
ויל פרל - גורדון (עונה שנייה), שורד שחי במאליבו המאהב של גייל, ומת מהתקף לב לאחר שקרול הפתיעה אותו.
לואיס (קנת' צ'וי) - היה בספינה של פטריק, מצטרף לחבורה ומנסה ללמוד תעופה בשביל במטרה לפגוש את בן זוגו מארק, במהלך ניסיונותיו לטוס הוא מת.
ג'ק בלאק- רוי, חבר של פמלה, נרצח על ידי פטריק.
גלן - אדם אשר חי באי בודד במשך חמש השנים האחרונות הוא אינו יודע על סוף העולם, קרול מספרת לו וכתוצאה הוא עוזב עם פמלה לחפש את משפחתו, לא ידוע מה עלה בגורלו..
ג'ספר - ילד אשר חי בבקתה קטנה ביער קרול אריקה וטנדי מוצאים אותו אך נעלב מהחבורה ועוזב אותה, לא נודע מה עלה בגורלו.
הסדרה מתבססת על כתיבה של פיל לורד וכריסטופר מילר, אשר היה להם רעיון לסרט באורך מלא.
ובעזרת שיתוף הפעולה מצד ויל פורטה אשר "לקח את הכתיבה לכיוון שלו" יצרו את הסדרה.
פורטה הושפע חלקית מתוכנית הדוקו "העולם אחרי האנושות" ומהסרט "להתחיל מחדש".
שם הדמות הראשית, פיל מילר, מבוססת על שמות שני המפיקים בפועל, פיל לורד וכריסטופר מילר.
בהקרנת פרק הבכורה צפו 5.75 מיליון צופים, על אף שהרייטינג ירד באופן כללי, הסדרה הצליחה וחודשה לעונה שנייה, שלישית, ורביעית.
הסדרה קיבלה ביקורות חיוביות בסך הכל.
ב-Metacritic הוענק ציון של 72 מתוך 100 בהתבסס על 30 סקירות.
"האיש ההולך" הוא פרויקט מחאתי, שהחל בסוף שנות ה־1980, ויושם על ידי איתן ברטל ואילן גולדשטיין.
מחאת השניים קראה תיגר על שליטתו של הממסד במרחב העירוני וסללה את הדרך לאקטיביזם האורבני.
פעילותם ברחבי העיר תל אביב הגבירה משמעותית את המודעות הציבורית לבעיות אקולוגיות עירוניות והעלתה לסדר היום נושאים שנחשבו זניחים ואף אזוטריים.
את המיזם ייסדו שני יוצרים ילידי תל אביב לקראת סוף שנות ה־1980, במחאה על התנהלות הממסד בעיר.
הם ביקשו להביע בדרך יצירתית את התעלמות הממסד מהבעיות האורבניות הקשות שמהן סובלים תושבי העיר ומבקריה, ובין היתר, הזבל שמצטבר ברחובות, המחסור במדרכות המיועדות להליכת התושבים, והמחסור בשבילי אופניים ובברזיות.
שמה של התנועה הגיע מהרצון להקנות לפרויקט סמל לתנועה נחושה לצעוד קדימה ועשייה שאינה תלויה בהישג או במטרה.
הקמפיין היה חתרני ואגרסיבי באופיו, והתאפשר בזכות היכרות של יוזמיו עם עולם הפרסום, העיצוב, העיתונות והמוזיקה.
הרעיון של "האיש ההולך" נתמך בכלים מעולם תרבות ההמונים, האומנות והעיצוב, והצליח להגיע למודעות הציבור בתוך זמן קצר.
פעילות הפרויקט ברחבי העיר תל אביב
המחאה העירונית החלה בסוף שנות ה־1980 והגיעה לשיאה ב־1993. הפעילות הראשונה במסגרת הפרויקט הייתה ריסוס גרפיטי על קירות העיר: "בקרוב אגיע רחוק", אליו צורפה דמותו של האיש מהרמזור (הולך ולעולם אינו מגיע).
מקירות העיר עבר הגרפיטי למדור קבוע במקומון "העיר" ובמקביל הוצבו מיצבים ברחבי העיר בשיטת "חומה ומגדל".
מקימי המחאה יצרו שפה גרפית חתרנית ברוח העיצוב המודרניסטי של תחילת המאה ה־20. הם השתמשו בסלוגנים בוטים ונחרצים, פיזרו פסלים ברחבי העיר והפיקו מסע פרסום אגרסיבי שיצר דיאלוג ציבורי סביב נושאים אזרחיים ויום־יומיים.
שיאו של הפרויקט צוין במסע בחירות – "האיש ההולך" לראשות העיר.
פעילות הרחוב האגרסיבית והמתוקשרת של "האיש ההולך" (צללית של אדם הולך שאותו "הריצו" וירטואלית לראשות העיר תל אביב), הפכה לנושא מרכזי של מערכת הבחירות בשנת 1993. את מסע הבחירות של "האיש ההולך" לראשות העיר אפיינו פעולות תעמולתיות בעלות אופי חתרני ודאדאיסטי, והורצו קמפיינים אגרסיביים בשפה בוטה ונחרצת.
חלק מהקמפיין התקיים במרחב הציבורי בעצרות בעלות אופי דאדאיסטי ובמודעות שפורסמו בעיתון "העיר".
סקרים שנערכו הראו שאילו היה "האיש ההולך" דמות ממשית, הוא היה זוכה לשלושה מושבים במועצת העיר תל אביב ב־1993. אנשים האמינו כי "האיש ההולך" קיים והזדהו עם האג'נדות שהציג.
תערוכה על האיש ההולך – "בקרוב אגיע רחוק"
"האיש ההולך", שהחל כפעולה אנטי־ממסדית, הפך לפרויקט אומנותי ולאייקון תרבותי.
בשנת 1994 הוצגה תערוכה מקיפה, שהציגה את הפרויקט בגלריה "אסכולה".
אוצרת התערוכה הייתה גלית גאון.
התערוכה זכתה לחשיפה נרחבת בעיתוני התקופה – "הארץ", "חדשות", מקומונים – וב"ערוץ 1".
בשנת 2013 הוצגה תערוכת "האיש ההולך" במכון הטכנולוגי בחולון.
התערוכה הייתה חלק מסדרת תערוכות אשר סורקות תהליכים, פעילויות ותוצרים של מעצבי דור הביניים בישראל.
את התערוכה הציגו בהתאם לסדר הכרונולוגי של מחאת "האיש ההולך" ובין המיצגים הוצגו כרזות מהתעמולה, קטלוגים, איורים שהודפסו בעיתונות, אובייקטים ומיצגים של "האיש ההולך" לראשות העיר.
בד בבד עסקה התערוכה בעיצוב הגרפי והטופוגרפי שליווה את המחאה ובבניית התדמית והמותג שיצרו ברטל וגולדשטיין.
בשנת 2016 הוצגה תערוכה רטרוספקטיבית ב"בית העיר" בתל אביב ושמה "בקרוב אגיע רחוק – אות האיש ההולך לאקטיביזם אורבני".
בתערוכה נתן "האיש ההולך" 11 פרסים לאקטיביסטים הפועלים בעיר.
הספר "בקרוב אגיע רחוק" יצא לאור בשנת 2016 בהוצאת Public School.
הספר מקבץ את עשיית הפרויקט "האיש ההולך: בקרוב אגיע רחוק" שהתקיימה בשנים 1989–1995 ומשקף את רוח התקופה.
האיש בחליפה האפורה הוא סרט דרמה קולנוע אמריקאי משנת 1956 המבוסס על רב-מכר בשם זהה מאת סלואן וילסון משנת 1955.
וילסון כתב גם ספר המשך ב-1983 אך הוא לא הצליח כקודמו.
הספר זכה להצלחה הוא מתאר את קשיי ההסתגלות של הלוחמים לחזור לחיים האפורים של השגרה.
הוא מותח ביקורת על צורת העבודה הוורקהולית והשפעתה ההרסנית על חיי המשפחה.
הסרט היה מועמד לפרס דקל הזהב.
תום ראת' (גרגורי פק) ואשתו בטסי (ג'ניפר ג'ונס) גרים בווספורט, קונטיקט ומגדלים שתי בנות ובן.
השנה היא 1955, עשר שנים לאחר מלחמת העולם השנייה בה לחם תום בחזית אירופה ויפן.
תום נושא איתו את חוויות המלחמה ואינו משתף בהם את אשתו.
בהיותו קפטן בתום המלחמה באירופה שהה עם חייליו ברומא.
באחד הימים הכיר לו אחד מלוחמיו, סרג'נט גארדלה (קינן ווין), בחורה איטלקית בת שמונה עשרה בשם מריה (מריסה פאוואן) שהוריה נהרגו במלחמה ומתאהב בה.
לאחר רומן של מספר שבועות הוא מקבל פקודת העברה לחזית היפנית.
בלילה האחרון מבשרת לו מריה שהיא בהריון ממנו.
תום מנתק את הקשר אתה אך לא מפסיק לחשוב עליה.
הוא צונח עם חייליו על אחד האיים באוקיינוס השקט ובקרב הקשה שמתפתח נגד היפנים הוא הורג בשגגה את חברו הטוב ביותר.
תום עובד בעמותת צדקה ומרוויח בקושי למחייתו.
בטסי מבחינה שהמלחמה שינתה אותו.
לפניה היה אנרגטי ואמביציוזי וכעת הוא אדיש וחסר יוזמה.
היא רוצה למכור את בית אמה שנפטרה וביחד עם מכירת הבית הנוכחי לעבור לדירה יותר מרווחת אך תום מהסס לאכזבתה וכעסה של אשתו.
הוא גם מנותק במידה מסוימת מילדיו המרותקים כל הזמן לטלוויזיה ואינם שמים לב אליו.
לבסוף הוא ניגש לריאיון למשרת מנהל יחסי ציבור ברשת הטלוויזיה UBC.
כאשר הוא מתבקש על ידי המנהל הראשי גורדון ווקר (ארתור או'קונל) לכתוב את קורות חייו הוא מתקשה כי חוויות המלחמה שוב צפות במוחו.
גם החלום על מכירת בית חמותו מסתבך בכך שהמטפל שלה מציג צוואה חתומה על ידה ובו היא מורישה לו את הבית.
הוא פונה לעזרה לידידו השופט ברנסטיין (לי ג'יי.
נשיא הרשת, ראלף הופקינס (פרדריק מארץ') מבקש להתחיל בתוכנית ארצית לשיפור הטיפול בחולי נפש.
תום מקבל הנחיות לכתוב לו ראשי פרקים אך לבסוף כותב אותם לפי הבנתו.
הוא נפגש עם הופקינס וזה מתרשם ממנו כי הוא מזכיר לו את בנו שנפל במלחמה.
הופקינס משקיע את כל זמנו בעבודה על חשבון משפחתו.
אשתו (אן הרדינג) נפרדת ממנו ובתו המרדנית בורחת להינשא עם בחור שלדעת הופקינס אינו מתאים לה.
בפגישה טעונה היא מטיחה בו כי הזניח אותה ואין לו רשות להתערב בחייה.
תום מסרב להצעת הצטרפות מצידו אל מסע ברחבי ארצות הברית כי זה יפגע במשפחתו.
הוא מעדיף לעבוד בשיטת "תשע עד חמש" והופקינס מבין אותו.
תום נתקל לפתע בפקודו לשעבר גארדלה המספר לו כי מריה חיה בעוני, היא נישאה אך בעלה מת בתאונה.
היא מגדלת את ילדו של תום שהוא כעת בן עשר וזקוקה לתמיכה כספית.
תום מתבונן בתמונה בנו, ליבו נכמר והוא מחליט לגלות זאת לבטסי.
בטסי מקבלת את הידיעה באופן קשה, מתפרצת נגד תום ובורחת מהבית במכוניתם.
תום נשאר בבית אכול דאגה.
לבסוף נעצרת בטסי בתחנת דלק נרגעת ומטלפנת לתום שיגיע ויחלץ אותה.
הוא מגיע, הם מתפייסים, ובטסי מסכימה שתום יתמוך במריה ובנה.
האירועים הגדולים של הטבע היא סדרת-טבע תיעודית מבית ה-BBC, מיוצרי הסדרה המצליחה "עולם מופלא", ששודרה בבריטניה במהלך פברואר-מרץ 2009 בקריינותו של דייוויד אטנבורו.
הסדרה מורכבת מ-6 פרקים עיקריים, העוקבים אחר חילופי עונות דרמטיים ומרשימים ברחבי כדור הארץ והסתגלות בעלי החיים לשינויי העונות.
בכל פרק נראה בעל חיים מרכזי, אחריו עוקב הפרק, ונסיונותיו לשרוד את האתגרים הגדולים שבין עונה לעונה ובין זמנים נוחים לזמנים קשים.
כמו כן נראה מצב היצורים שנמצאים בסכנה בגלל שינויים משמעותיים.
בדומה לסדרה עולם מופלא, גם סדרה זו צולמה בטכנולוגיית טלוויזיה בהבחנה גבוהה.
ההמסה הגדולה: בפרק הראשון נראה האזור הארקטי לאורך העונות ומצב הקרחונים שתחתיו.
בחורף שולט דוב קוטב על הקרח המוצק אך בתחילת הסתיו הקרח מתחיל להפשיר ולהתרכך, דבר הפוגע בדוב החייב קרקע מוצקה כדי לתפוס את טרפו.
הם נאלצים לשחות בים בחיפוש אחר מזון.
לבנתנים וחדשנים ששוהים כל החורף במים ונתקעים בחורים מבודדים מתחילים לנוע צפונה ולהתרבות, וכך גם בלנה גרינלנדית.
להקות של אוריות מקננות על הצוקים באביב הארקטי ואפרוחים צריכים לעוף לים, אך חלקם נופלים ביבשה ונטרפים על ידי שועלי שלג רעבים, בעוד ניבתנים ענקיים נחים על החופים.
כאשר הסתיו מגיע הדובים מחכים לאורך החוף לקפיאת הים כדי להתחיל לצוד ובינתיים מתקהלים ומנהלים מאבקים יחדיו.
בסופו של דבר הקרח חוזר והחורף מגיע, אך מצב הדובים עלול להיות בסכנה גדולה עקב ההפשרה הדרמטית.
מרוץ הסלמונים הגדול: הפרק מתחיל בקולומביה הבריטית ביערות הגשם הממוזגים הגדולים בעולם, למורדות רכס הרי אלסקה שם נערכת נדידה גדולה של דגי סלמון המהגרים מהאוקיינוס השקט לעבר הנהרות בהם נולדו.
הם מתחילים לנוע באביב ומגיעים לחוף אחרי חודשיים של מסע והתחמקות מטורפים כמו אורקות, כרישים ומאריות ים שטלר וכן מעיטמים.
דגי הסלמון נאספים בבריכות רדודות במורד הנהרות ומחכים לסופות קיץ לחות היוצרות זרמים.
הם מקפצים מעל מפלים גבוהים תוך בריחה מדוב גריזלי הנאספים ועטים עליהם.
אלה ששרדו משתנים ומחליפים צבע וצורה כהכנה להטלת הביצים.
במסעם האחרון לנהרות בהם בקעו הם מטילים מאות ביצים ונטרפים בידי דובים ושחפים רעבים ואז מתים.
גם במותם מאות בעלי חיים ניזונים מהם ואפילו עצי היערות שליד הנהרות צומחים לגובה רב יותר, אך דובי הגריזלי חבים את חייהם לאכילת מספיק דגים.
ההגירה הגדולה: בסרנגטי להקת אריות בשם נדוטו משגשגת עם בוא עדרי הגנו והזברות הגדולים.
אך בסיום העונה הרטובה העדרים נעים צפונה בעקבות הגשם והאריות נותרים מאחור לעונה צחיחה וקשה.